గాయత్రి (సినిమా)

గాయత్రి 2018, ఫిబ్రవరి 9న విడుదలైన తెలుగు చలనచిత్రం. మదన్ దర్శకత్వం వహించిన ఈ చిత్రంలో మోహన్ బాబు, శ్రియా సరన్, విష్ణు మంచు, బ్రహ్మానందం, పోసాని కృష్ణ మురళి, కోట శ్రీనివాసరావు, తనికెళ్ళ భరణి, ఆలీ తదితరులు ప్రధాన పాత్రల్లో నటించారు. ఇది అమితాబ్ రెజా చౌదరి దర్శకత్వం వహించిన బంగ్లాదేశ్ సినిమా అనాబాజీ (2016) కి రీమేక్ సినిమా.

కథ
శివాజీ (వ‌య‌సులో ఉన్న‌ప్పుడు విష్ణు, వ‌య‌సు మ‌ళ్లిన త‌ర్వాత మోహ‌న్‌బాబు) ఒక కళాకారుడు (నటుడు). అత‌ని న‌ట‌నను చూసి ఇష్ట‌ప‌డుతుంది శార‌ద. వారిద్ద‌రికీ శార‌ద తండ్రి ఘ‌నంగా పెళ్లి చేస్తాడు. శార‌ద తండ్రి అతి మంచిత‌నం వ‌ల్ల ఉన్న ఆస్తుల‌న్నీ పోగొట్టుకుంటాడు. అత‌ను క‌న్నుమూయ‌డంతో ఉన్న ఇల్లును కూడా జ‌ప్తు చేస్తారు. శార‌ద త‌న భ‌ర్త‌తో పాటు కొత్త ఇంటికి చేరుకుంటుంది. ఆమె సూచ‌న మేర‌కు శివాజీ న‌ట‌న మీద దృష్టి పెట్టి ప్ర‌శంస‌లు అందుకుంటుంటాడు. ఉన్న‌ట్టుండి శార‌ద మంచాన‌ప‌డుతుంది. ఆమె చికిత్స కోసం రూ.ల‌క్ష సంపాదించ‌డానికి శివాజీ నిజ జీవితంలో మ‌రో వ్య‌క్తిగా న‌టించి జైలు పాల‌వుతాడు. తిరిగి వ‌చ్చేస‌రికి అత‌ని భార్య చ‌నిపోయింద‌ని, పుట్టిన పాప అనాథ ఆశ్ర‌మానికి చేరుకుంద‌ని తెలుస్తుంది. అప్ప‌టి నుంచి ఆ పాప కోసం గాలిస్తుంటాడు. త‌న బిడ్డ‌లాంటి అనాథ పిల్ల‌ల కోసం శార‌దా అనాధ శరణాలయం ను నిర్వ‌హిస్తుంటాడు. త‌ప్పిపోయిన పిల్ల‌ల‌ను కాపాడి వాళ్ల త‌ల్లిదండ్రులకు అప్ప‌గిస్తుంటాడు. శరణాలయం నిర్వ‌హణ కోసం మారు వేషాలు వేస్తూ జైలుకు వెళ్తుంటాడు. ఆ క్ర‌మంలోనే అత‌నికి గాయ‌త్రీ ప‌టేల్ (మోహ‌న్‌బాబు) ప‌రిచ‌య‌మ‌వుతాడు. శివాజీ, గాయ‌త్రీప‌టేల్ చూడ్డానికి ఒక‌టే ర‌కంగా ఉంటారు. దాంతో వారిద్ద‌రి మ‌ధ్య ఓ ఒప్పందం కుదురుతుంది. ఆ ఒప్పందంలో శివాజీ మోస‌పోతాడు. అయితే దీనికి ప్ర‌ధాన కార‌ణం శివాజీ కుమార్తె అవుతుంది. ఇంత‌కీ ఆమె ఎందుకు కార‌ణ‌మైంది? మ‌ధ్య‌లో శ్రేష్ఠ ఎవ‌రు? ఆమె వ‌ల్ల శివాజీకి జ‌రిగిన మంచి ఏంటి? చెడు ఏంటి? శేఖ‌ర్‌ని, శివాజీ స్నేహితుడు ప్ర‌సాద్‌ని గాయ‌త్రి ప‌టేల్ ఎందుకు చంపించాడు వంటివ‌న్నీ మిగిలిన కథలో భాగం.

తారాగణం
మోహన్ బాబు (గాయత్రి పటేల్/దాసరి శివాజీ -ద్విపాత్రాభినయం)
విష్ణు మంచు (యువ దాసరి శివాజీ)
శ్రియా సరన్ (శారద)

అనసూయ భరధ్వాజ్ (అను)
నిఖిలా విమల్ (గాయత్రి)
రాజా రవీంద్ర
బ్రహ్మానందం
నారమల్లి శివప్రసాద్
పోసాని కృష్ణ మురళి
కోట శ్రీనివాసరావు
తనికెళ్ళ భరణి
ఆలీ

సాంకేతికవర్గం 
 దర్శకత్వం: మదన్
 నిర్మాత: మోహన్ బాబు
 రచన: డైమండ్ రత్నబాబు
 సంగీతం: ఎస్. తమన్
 ఛాయాగ్రహణం: సర్వేష్ మురారి
 నిర్మాణ సంస్థ: శ్రీ లక్ష్మీ ప్రసన్న పిక్చర్స్

నిర్మాణం 
శ్రీ లక్ష్మీ ప్రసన్న పిక్చర్స్ పతాకంలో గాయత్రి అనే చిత్రాన్ని నిర్మించబోతున్నామని, అందులోని హీరో, విలన్ రెండు పాత్రల్లో తాను నటిస్తున్నట్టు,మంచు విష్ణు, శ్రియా సరన్ అందులో ప్రధాన పాత్రల్లో నటిస్తున్నట్టు మోహన్ బాబు ప్రకటించాడు. నటులు బ్రహ్మానందం, పోసాని కృష్ణ మురళి, కోట శ్రీనివాసరావు, తనికెళ్ళ భరణి, అలీ ముఖ్యమైన పాత్రలు పోషించడానికి, ఎస్.తమన్ సంగీతాన్ని అందించడానికి సంతకం చేశారు. ఈ చిత్రాన్ని తిరుపతి, రామోజీ ఫిల్మ్ సిటీలో చిత్రీకరించారు. జై సింహా చిత్రీకరణలో ఉన్న నటుడు నందమూరి బాలకృష్ణ గాయత్రీ షూటింగ్ లోకేషన్ కు వచ్చి చిత్ర యూనిట్ కు శుభాకాంక్షలు తెలిపాడు. యాక్షన్ డైరెక్టర్ కనల్ కన్నన్, విఎఫెక్స్ కోసం నీరో మోషన్ కంట్రోల్ రిగ్ ఉపయోగించి 11 రోజులపాటు మోహన్ బాబు రెండు పాత్రల మధ్య ఒక ఫైట్ ను చిత్రీకరించారు.

పాటలు 
ఎస్. తమన్ సంగీతం సమకూర్చిన ఈ చిత్రంలోని పాటలు సిల్లీ మాంక్స్ మ్యూజిక్ ద్వారా విడుదలయ్యాయి.

విడుదల 
2017, డిసెంబరు 25న ఈ చిత్రం యొక్క ఫస్ట్ లుక్ విడుదలయింది. 2018, జనవరి 1న విష్ణు-శ్రేయా సరన్ ఫస్ట్ లుక్ విడుదలయింది.

స్పందన 
దక్కన్ క్రానికల్ 2.5/5 రేటింగ్ ఇవ్వగా  ఫస్ట్ పోస్ట్, న్యూ ఇండియన్ ఎక్స్ ప్రెస్ మోహన్ బాబు నటన బాగుందని రాశాయి.

మూలాలు

ఇతర లంకెలు 
 

2018 తెలుగు సినిమాలు
మోహన్ బాబు నటించిన చిత్రాలు
శ్రియా సరన్ నటించిన సినిమాలు
బ్రహ్మానందం నటించిన సినిమాలు
పోసాని కృష్ణ మురళి సినిమాలు
కోట శ్రీనివాసరావు నటించిన సినిమాలు
తనికెళ్ళ భరణి చిత్రాలు
ఆలీ నటించిన సినిమాలు